**Zápisnica**

zo zasadnutia Komisie na ochranu verejného záujmu pri výkone funkcií funkcionárov

Mesta Šamorín, konaného dňa 14.09.2023 o 13.00 hod. na MsÚ v Šamoríne

**Prítomní :**

* Angela Jágerová, predseda komisie
* Ľudovít Ürge, člen komisie
* Ing. Peter Bartalos, člen komisie

**Program :**

1. Otvorenie a schválenie programu zasadnutia
2. Určenie zapisovateľa
3. Preverenie doručenia majetkových priznaní poslancov mestského zastupiteľstva za rok 2022
4. Záver

**K bodu č. 1 – Otvorenie**

Rokovanie komisie otvorila predseda komisie Angela Jágerová, ktorá privítala prítomných členov komisie, zároveň dala hlasovať o programe zasadnutia komisie.

**Hlasovanie za program zasadnutie komisie:**

Prítomní : 3

Za : 3

Zdržal sa : 0

**K bodu č. 2 - Určenie zapisovateľa**

Predseda komisie A. Jágerová za zapisovateľa komisie navrhla Ing. Ervína Sármánya, prednostu MsÚ. O svojom návrhu dala hlasovať.

**Hlasovanie za zapisovateľku komisie :**

Prítomní : 3

Za : 3

Zdržal sa : 0

**Uznesenie č. 1/2023/1**

Komisia na ochranu verejného záujmu pri výkone funkcií funkcionárov Mesta Šamorín na svojom zasadnutí dňa 14.09.2023 **schválila** program zasadnutia komisie a  určila za zapisovateľa Ing. Ervína Sármánya.

**K bodu č. 3 - Preverenie doručenia majetkových priznaní poslancov mestského zastupiteľstva za rok 2022**

Komisia preskúmala odovzdané oznámenia funkcií, zamestnaní, činností a majetkových pomerov  poslancov Mestského zastupiteľstva Mesta Šamorín podľa čl. 7 ústavného zákona č. 357/2004 Z. z. o ochrane verejného záujmu pri výkone verejných funkcionárov (ďalej len oznámenie) za rok 2022.

Komisia skonštatovala, že poslanci MsZ splnili svoju zákonnú povinnosť a doručili na MsÚ svoje oznámenia za rok 2022.

Predseda komisie navrhla, aby oznámenia boli spracované do sumárnej podoby a v súlade so zákonom zverejnené na webovom sídle mesta Šamorín [www.samorin.sk](http://www.samorin.sk) pod samostatným okienkom.

**Hlasovanie za spracovanie skrátenej podoby oznámení a ich zverejnení na webovom sídle mesta:**

Prítomní : 3

Za : 3

Zdržal sa : 0

**Uznesenie č. č. 2/2023/1**

Komisia na ochranu verejného záujmu pri výkone funkcií funkcionárov Mesta Šamorín na svojom zasadnutí dňa 14.09.2023:

* **vzalo na vedomie,** že povinnosť podať oznámenie podľa čl. 7 ústavného zákona č. 357/2004 Z. z. o ochrane verejného záujmu pri funkcií verejných funkcionárov si splnilo všetkých 19 poslancov ako aj primátor mesta.
* **doporučuje** sumárne podoby oznámení zverejniť na webovom sídle mesta Šamorín [www.samorin.sk](http://www.samorin.sk) v príslušnej kolónke.

Zapísal : Ing. Ervín Sármány, dňa 14.09.2023

 Angela Jágerová

 predseda komisie